CELEX: 62012CN0276
Language: hu
Date: 2012-06-04 00:00:00
Title: C-276/12. sz. ügy: A Nejvyšší správní soud (Cseh Köztársaság) által 2012. június 4-én benyújtott előzetes döntéshozatal iránti kérelem — Jiří Sabou kontra Finanční ředitelství pro hlavní město Prahu

8.9.2012   
            
            
               HU
            
            
               Az Európai Unió Hivatalos Lapja
            
            
               C 273/3
            
         A Nejvyšší správní soud (Cseh Köztársaság) által 2012. június 4-én benyújtott előzetes döntéshozatal iránti kérelem — Jiří Sabou kontra Finanční ředitelství pro hlavní město Prahu
   (C-276/12. sz. ügy)
   2012/C 273/04
   Az eljárás nyelve: cseh
   
      A kérdést előterjesztő bíróság
   
   Nejvyšší správní soud
   
      Az alapeljárás felei
   
   
      Fellebbező: Jiří Sabou
   
      Ellenérdekű fél: Finanční ředitelství pro hlavní město Prahu
   
      Az előzetes döntéshozatalra előterjesztett kérdések
   
   
               1.
            
            
               Következik-e az uniós jogból az, hogy az adózó jogosult tájékoztatást kapni az adóhatóságok arra vonatkozó döntéséről, hogy információ iránti kérelmet terjesztenek elő a 77/799/EGK irányelvvel (1) összhangban? Jogosult-e az adózó részt venni a megkeresett tagállamnak címzett megkeresés megfogalmazásában? Amennyiben az adózó nem származtathat ilyen jogot az uniós jogból, a nemzeti jog felruházhatja-e hasonló jogokkal?
            
         
               2.
            
            
               Jogosult-e az adózó a megkeresett államban részt venni a tanúk meghallgatásán a 77/799/EGK irányelv szerinti információ iránti megkeresés elintézése során? A megkeresett tagállam köteles-e időben tájékoztatni az adózót a tanúmeghallgatás időpontjáról abban az esetben, ha a megkereső tagállam ezt kéri?
            
         
               3.
            
            
               A 77/799/EGK irányelv szerinti információszolgáltatás során a megkeresett tagállam adóhatóságainak tekintettel kell-e lenniük válaszuk során egy meghatározott minimumtartalomra annak érdekében, hogy világos legyen az, hogy a megkeresett adóhatóság milyen forrásból és milyen módszerrel jutott a közölt információhoz? Vitathatja-e az adózó az így rendelkezésre bocsátott információ helyességét, például a megkeresett állam eljárása során az információnyújtást megelőzően előfordult eljárási hibák miatt? Vagy a kölcsönös bizalom és együttműködés elve alkalmazandó, amelynek értelmében nem lehet megkérdőjelezni a megkeresett adóhatóságok által rendelkezésre bocsátott információt?
            
         
      (1)  A tagállamok illetékes hatóságainak a közvetlen adóztatás területén való kölcsönös segítségnyújtásáról szóló, 1977. december 19-i tanácsi irányelv (HL L 336., 15. o.; magyar nyelvű különkiadás 9. fejezet, 1. kötet, 63. o.).